cabae1775074b2a45c1eb5882e845fbc
Ποιο είδος κουφωμάτων αλουμινίου Alumil είναι κατάλληλο για το χώρο σου;
------------------------------------------------------------------------


douleutaras.gr
2021.04

Παρακάτω, σου προτείνουμε τα πιο δημοφιλή είδη για κουφώματα αλουμινίου alumil που μπορείς να εγκαταστήσεις στο σπίτι ή τον επαγγελματικό σου χώρο.


#### **1. Ανοιγόμενα Κουφώματα Αλουμινίου Alumil**


Τα κλασικά ανοιγόμενα κουφώματα είναι πάντα μια καλή λύση για τις πόρτες και τα παράθυρα. Ουσιαστικά, πρόκειται για τον πιο απλό μηχανισμό κουφωμάτων, αφού ανοίγουν και κλείνουν προς τα μέσα, ή προς τα έξω, με χερούλι. Τα ανοιγόμενα κουφώματα αλουμινίου alumil μπορούν να συνδυαστούν και με διπλό ή τριπλό τζάμι.


#### **2. Δίφυλλα Ανοιγόμενα Κουφώματα Αλουμινίου Alumil**


Αν θέλεις να καλύψεις ανοίγματα για πόρτες μεγάλων διαστάσεων, αυτή ίσως είναι η λύση που ψάχνεις. Μια κλασική, μονόφυλλη πόρτα για εσωτερικούς και εξωτερικούς χώρους μπορεί να μην είναι βολική σε τέτοιες καταστάσεις. Γι’ αυτό, υπάρχουν και τα δίφυλλα συστήματα αλουμινίου alumil, με τα οποία καλύπτεις ένα μεγάλο άνοιγμα εύκολα, έχοντας, στην ουσία, δύο πόρτες και φανταστική αισθητική για τη διακόσμησή σου.


#### **3. Συρόμενα Κουφώματα Αλουμινίου Alumil**


Τα συρόμενα κουφώματα αλουμινίου κινούνται κατά μήκος μιας ράγας, με αποτέλεσμα να μην καταλαμβάνουν χώρο, για να ανοίξουν και να κλείσουν. Για εξωτερικούς χώρους, όπως για αυλές και κήπους, υπάρχουν συρόμενα κουφώματα alumil με ηλεκτρονικό χειρισμό. Χάρη σε αυτόν, μπορείς να χειρίζεσαι τα κουφώματα alumil, χωρίς να καταβάλεις προσπάθεια.


#### **4. Πτυσσόμενα Κουφώματα Αλουμινίου Alumil**


Οι σύγχρονες πτυσσόμενες πόρτες αλουμινίου της alumil είναι ιδανικές για την ασφάλεια σε εξωτερικούς χώρους. Προσφέρουν θερμομόνωση, χάρη στην επένδυσή τους, αλλά και αντιδιαρρηκτική προστασία. Επειδή είναι πτυσσόμενες, μπορούν να καλύψουν εύκολα μεγάλα ανοίγματα, ακόμα κι αν δεν υπάρχει πολύς διαθέσιμος χώρος για το άνοιγμά τους. Οι τιμές αγοράς τους είναι σχετικά υψηλές, αλλά η χρησιμότητά τους είναι αδιαπραγμάτευτη.


#### **5. Θερμοδιακοπτόμενα Κουφώματα Αλουμινίου Alumil**


Πολλά μοντέρνα μοντέλα κουφωμάτων alumil έχουν θερμομονωτικές ιδιότητες. Αυτό σημαίνει, πως αναβαθμίζουν ενεργειακά το σπίτι, παρέχοντας θερμομόνωση, αλλά και ηχομόνωση. Σίγουρα, οι τιμές για θερμοδιακοπτόμενα κουφώματα αλουμινίου alumil είναι πιο υψηλές, σε σχέση με τα συμβατικά κουφώματα. Ωστόσο, προσφέρουν μακροχρόνιο όφελος, από την εξοικονόμηση ενέργειας που χαρίζουν στο σπίτι. Υπάρχουν θερμοδιακοπτόμενα κουφώματα alumil ανοιγόμενα, συρόμενα, αλλά και πτυσσόμενα.


Οι επαγγελματίες της πλατφόρμας μας είναι στη διάθεσή σου, ανά πάσα στιγμή, για να μελετήσουν το χώρο σου και να σου προτείνουν το κατάλληλο σύστημα από κουφώματα alumil. Επίσης, μπορούν να σε προμηθεύσουν με το σύστημα της επιλογής σου και να σου προσφέρουν την πιο οικονομική προσφορά για τοποθέτηση, όπου θα συμπεριλαμβάνονται υλικά και εργατικά.


